***** ΚΑΝΟΝΙΣΜΟΣ (ΕΟΚ) αριθ. 1096/85 ΤΗΣ ΕΠΙΤΡΟΠΗΣ της 29ης Απριλίου 1985 που τροποποιεί τον κανονισμό (ΕΟΚ) αριθ. 1725/79 περί των λεπτομερειών παροχής ενισχύσεων στο αποκορυφωμένο γάλα που μεταποιείται σε σύνθετες τροφές και στο αποκορυφωμένο γάλα εις κόνιν που προορίζεται για τη διατροφή μόσχων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 591/85 (2), και ιδίως το άρθρο 10 παράγραφος 3, Εκτιμώντας: ότι το άρθρο 8 παράγραφος 3 του κανονισμού (ΕΟΚ) αριθ. 1725/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 101/85 (4), προβλέπει ότι οι επιχειρήσεις που επωφελούνται από την ενίσχυση πρέπει να κρατούν ένα μηνιαίο υπολογισμό των εσόδων και των εξόδων των προϊόντων· ότι αυτός ο απολογισμός πρέπει να περιλαμβάνει ενδείξεις όσον αφορά την περιεκτικότητα σε λιπαρή ουσία του χρησιμοποιούμενου γάλακτος ή σκόνης γάλακτος· ότι πρέπει να προβλεφθεί ότι, στην περίπτωση κατά την οποία οι εν λόγω επιχειρήσεις δεν χρησιμοποιούν στην παρασκευή των ζωοτροφών μερικώς αποκορυφωμένο γάλα σε σκόνη που αναφέρεται στο άρθρο 2 παράγραφος 1 στοιχεία ε) και στ) του κανονισμού (ΕΟΚ) αριθ. 986/68 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 2128/84 (6), δεν είναι αναγκαίο να προσκομίσουν αυτές τις ενδείξεις· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 8 παράγραφος 3 του κανονισμού (ΕΟΚ) αριθ. 1725/79, προστίθεται το ακόλουθο εδάφιο: «Εντούτοις, οι επιχειρήσεις οι οποίες δεν χρησιμοποιούν αποκορυφωμένο γάλα σε σκόνη που αναφέρεται στο άρθρο 2 παράγραφος 1 στοιχεία ε) και στ) του κανονισμού ΕΟΚ) αριθ. 986/68 ή αποκορυφωμένο γάλα που αναφέρεται στο άρθρο 2 παράγραφος 2 του ίδιου κανονισμού δεν υποχρεούνται να αναφέρουν στον απολογισμό την περιεκτικότητα σε λιπαρή ουσία που αναφέρεται στα στοιχεία ε) και ζ).» Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 29 Απριλίου 1985.

[Source: multi_eurlex | Tokens: 2251]